
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	29.09.2026.
	
	Nr. AMD-26-472-rs




	Par satiksmi 11. novembra krastmalā un Bīskapa gātē




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, 25.05.2026. būvdarbu līgumu Nr. AMD-26-2511-lī par darbu veikšanu objektā “Veloceļa Centrs - Ķengarags - Rumbula - Dārziņi no Vanšu tilta līdz Dzelzceļa tiltam izbūve” un Pillar Contractor SIA 28.09.2026. iesniegumu Nr. PC/NV-2026-468 par satiksmes organizācijas izmaiņām 11. novembra krastmalā:

1. Noteikt, ka no 06.10.2026. līdz 05.11.2026. tiks ierobežota transportlīdzekļu satiksme un gājēju kustība 11. novembra krastmalā, Rīgā posmā no Vanšu tilta līdz Bīskapa gātei un Bīskapa gātē pie krustojuma ar 11. novembra krastmalu, darbus veicot pa posmiem, saskaņā ar satiksmes organizācijas shēmu (pielikumā).

2. Par darbu veikšanu atbild Pillar Contractor, SIA atbildīgais būvdarbu vadītājs Salvis Jelinskis (tālrunis 29205838, e-pasts: salvis.jelinskis@pillar.lv).

3. Pillar Contractor, SIA no 06.10.2026. līdz 05.11.2026. 11. novembra krastmalā un Bīskapa gātē, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. nodrošināt iedzīvotāju un uzņēmumu (kuri atrodas minētajā ielas posmā) transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. darbu izpildi saskaņā ar 25.05.2026. noslēgto būvdarbu līgumu Nr. AMD-26-2511-lī;
3.6 sabiedriskā transporta satiksmi.

4. Noteikt, ka transportlīdzekļu satiksmi un gājēju kustību 11. novembra krastmalā un Bīskapa gātē, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē 11. novembra krastmalā un Bīskapa gātē, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	V.Admidiņš




	Stoķis 67012708

